ai4bharat/Pralekha huggingface dataset:
نائب صدر جمہوریہ ہند کا سکریٹریٹ
نائب صدر جمہوریہ نے جنگل کے افسران سے ماحولیاتی تبدیلی کے ذریعہ درپیش چیلنجوں سے نمٹنے کی اپیل کی
جنگلات کے پائیدار بندوبست سے متعلق لوگوں میں تعلیمی بیداری پیدا کریں:نائب صدر
ہندوستان کو ماحولیاتی تبدیلی اور حیاتیاتی تنوع کےنقصان سے نمٹنے اور دوسرے ملکوں کے لئے ایک قابل اتباع نمونہ پیدا کرنے کے لئے ایک عالمی لیڈر بننا چاہئے
نائب صدر نے انڈین فوریسٹ سروس کے 2018 بیچ کے آفیسر ٹرینیز سے ملاقات کی
نئی دہلی،2؍اگست2019؍نائب صدر جمہوریہ ہند جناب ایم ونکیا نائیڈو نے ملک بھر میں جنگل کے افسران سے اپیل کی ہے کہ وہ ماحولیاتی تبدیلی اور حیاتیاتی تنوع کے نقصان سے پیش آنے والے چیلنجوں سے نمٹنے کے لئے معلومات اور ہنرمندیوں سے خود کو آراستہ کریں۔انہوں نے کہا کہ جنگل کے افسران کا روایتی رول بتدریج تبدیل ہورہا ہے اور اب ان کی ذمہ داری نہ صرف یہ کہ جنگلات کے پائیدار بندوبست کی ہے، بلکہ ان کی یہ بھی ذمہ داری ہے کہ وہ ان لوگوں کے اندر تعلیمی بیداری لائیں جو جنگلات پر منحصر تھے۔
آج یہاں اُپ راشٹرپتی بھون میں انڈین فاریسٹ سروس کے 2018 بیچ کے آفیسر ٹرینیز سے ملاقات کرتے ہوئے نائب صدر نے کہا کہ ہندوستان کو ماحولیاتی تبدیلی اورحیاتیاتی تنوع کےخسارےسےنمٹنےاوردوسرےملکوں کیلئےایک قابل اتباع نمونہ پیداکرنے کے لئےایک عالمی لیڈربننا چاہئے۔
جناب نائیڈو نے جنگلوں کے تحفظ کیلئے لوگوں کے اندر تعلیمی بیداری پیدا کرنے اور ان کی حوصلہ افزائی کرنے کی ضرورت پر زور دیا۔ انہوں نے کہا کہ بڑھتی آبادی کے مدنظر جنگلات کے دائرے کو وسیع کرنے کی بہت کم گنجائش ہے، لہٰذا اب وقت آگیا ہے کہ ہم جنگلات کا تحفظ کریں۔
جنگل کے افسران کو جنگلات کے محافظ سے تعبیر کرتے ہوئے جناب نائیڈو نے کہا کہ ان کی ذمہ داری ہے کہ وہ جنگلات سے متعلق قومی پالیسی کا نفاذ کریں اور قدرتی وسائل کے تحفظ اور اس کے پائیدار بندوبست کے ذریعے ملک کے ماحولیاتی استحکام کو یقینی بنائیں۔
ترقی اور ماحولیاتی تحفظ کے درمیان ایک عمدہ توازن پیدا کرنے کے لئے جنگل کے افسران سے اہم رول ادا کرنے کی اپیل کرتے ہوئے انہوں نے کہا کہ ہندوستان جیسے تیزی سے ترقی کررہے ملک کی جامع اور پائیدار ترقی کے لئے توازن ضروری ہے۔
یہ نشان دہی کرتے ہوئے کی نباتات اور حیوانات کی متعدد اقسام کو اب رہائشی نقصان، انتشار اوراستحصال کی وجہ سے ان کے وجود کو خطرے کا سامنا ہے، نائب صدر نے متنبہ کیا کہ حیاتیاتی تنوع کے نقصان سے ماحولیاتی نظام میں بڑی اور غیر متوقع تبدیلیاں پیدا ہوسکتی ہیں، جو برعکس طورپر زمین پر ساری زندگیوں پر منفی اثر ڈال سکتی ہیں۔
نائب صدر جمہوریہ نے ان سے یہ بھی کہا کہ وہ ہندوستان کے شمال مشرقی خطے کے جنگلات کے تحفظ پر خصوصی زور دیں، جہا ں پر پچھلے 18 سالوں سے درختوں کا مسلسل نقصان ہورہا ہے۔
ڈائریکٹر ، آئی جی این ایف اے، جناب اومکار سنگھ ، جنگلات کے ڈائریکٹر جنرل جناب سدھانتا داس اور دیگر معززین کو دیکھا جاسکتا ہے۔
U: 3577
(Visitor Counter : 61
وزیراعظم کا دفتر
پوری قوم کو تمل ناڈوکی شاندارثقافت پرفخرہے :وزیراعظم
وزیراعظم ، جناب نریندرمودی نے کہاہے کہ پوری قوم کو تمل ناڈوکی شاندارثقافت پرفخرہوتاہے ۔وہ سرکردہ اداکاررجنی کانت کی ایک ٹوئیٹ کے جواب میں ردعمل ظاہرکررہے تھے ۔اس ٹوئیٹ میں اداکارنے سینگول کا ذکرکیاتھا جو پارلیمنٹ کی نئی عمارت میں اپنی تابناکی بکھیرےگا۔
وزیراعظم نے ٹوئیٹ کیا:
“தமிழ்நாட்டின் புகழ்பெற்ற கலாச்சாரத்தில் ஒட்டுமொத்த தேசமும் பெருமை கொள்கிறது. புதிய நாடாளுமன்றக் கட்டிடத்தில் இந்த தலைசிறந்த மாநிலத்தின் கலாச்சாரம் பெருமைக்குரிய இடத்தைப் பெறுவது உண்மையிலேயே மகிழ்ச்சி அளிக்கிறது. #MyParliamentMyPride”
نوجوانوں کے امور اور کھیل کود کی وزارت
گجرات میں کرکٹ کا جادو سر چڑھ کر بول رہا ہے - دنیا کے چوٹی کے کرکٹر احمد آباد میں ایک مہینے کے لیے قیام پذیر
دلہن کی طرح آراستہ دنیا کا سب سے بڑا اسٹیڈیم، موٹیرا، کرکٹ کے سُر میں ڈوبا
دوسرا ٹیسٹ میچ جیتنے کے بعد انگلینڈ کی ٹیم کو شکست دینے کے لیے کی کوہلی کی ٹیم نیٹ پریکٹس میں مصروف
نئی دہلی ۲۳؍فروری: پورا احمد آباد اب کرکٹ کے مختلف رنگوں سے آراستہ نظر آتا ہے۔ کرکٹ کا جادو شہر میں اب ہر ایک کے سر چڑھ کر بول رہا ہے۔ چوٹی کے کرکٹرز قریباً ایک ماہ تک شہر میں قیام کریں گے۔ دوسرا ٹیسٹ جیتنے کے بعد، لوگوں کا جوش آسمانوں سے باتیں کر رہا ہےاور وہ انگلینڈ کے خلاف ایک اور شان دار فتح کے منتظر ہیں۔ دنیا کے سب سے بڑے کرکٹ اسٹیڈیم کا افتتاح ایک اور کشش ہے۔ صدر جمہوریہ جناب رام ناتھ کووند کے بدست موٹیرا اسٹیڈیم کے افتتاح کے لیے خصوصی انتظامات کیے گئے ہیں۔ صدر رام ناتھ کووند آج سے گجرات کے دو روزہ دورے پر ہیں۔ آج گاندھی نگر میں گجرات سنٹرل یونیورسٹی کی تیسری گریجویشن تقریب میں برکت کے بعد وہ کل ڈے نائٹ ٹیسٹ میچ کے آغاز سے قبل موٹیرا کرکٹ اسٹیڈیم کا افتتاح کریں گے۔ اس مقصد کے لیے اسٹیڈیم کے قریب ایک خاص گنبد ڈیزائن کیا گیا ہے۔ مرکزی وزیر داخلہ امیت شاہ، کھیل کے مرکزی وزیر مملکت جناب کرن رجیجو، گورنر جناب آچاریہ دیوورت اور دیگر معززین کی موجودگی میں، نئے اسپورٹس انکلیو کا سنگ بنیاد بھی رکھا جائے گا۔ گنبد نما اسٹیج سے صدر جمہوریہ موٹیرا اسٹیڈیم کا ورچوئل وسیلے سے افتتاح کریں گے۔
صدر جمہوریہ کو اسپورٹس انکلیو کے ماڈل کے بارے میں آگاہ کیا جائے گا، جسے موٹیرا اسٹیڈیم کے متصل تیار کیا جائے گا۔ اس کے بعد صدر اسٹیڈیم کے احاطے میں ہال آف فیم بھی جائیں گے۔ ملحوظ رہے کہ ہال آف فیم میں دنیا بھر کے مشہور کرکٹرز کی تصاویر آویزاں ہیں۔ اس کے علاوہ موٹیرا میں اب تک کھیلے گئے تمام میچوں کی یاد میں قریباً ایک سو پچاس میچوں کی تصویروں سے سجایا گیا ہے۔ 2011 کے ورلڈ کپ میں موٹیرا میں کھیلنے والی تمام ٹیموں کے آٹوگراف والے بیٹوں کا مجموعہ بھی متاثر کن انداز میں پیش کیا گیا ہے۔
صدر جمہوریہ جناب رام ناتھ کووند بعد میں اسٹیڈیم میں سردار ولبھ بھائی پٹیل کے مجسمے پر گل پوشی کریں گے اور بھارت اور انگلینڈ کی کرکٹ ٹیموں کے کھلاڑیوں سے بھی بات چیت کریں گے۔ ایک لاکھ دس ہزار لاکھ شائقین کی گنجائش کے حامل اسٹیڈیم کے لیے کورونا کے رہنما خطوط کے مطابق صرف 50 فیصد ٹکٹ فروخت ہوئے ہیں۔ اس میچ کو براہ راست ٹیلی کاسٹ کیا جائے گا جس کے لیے ایک ڈرون کیمرے سمیت 30 کے قریب ہائی ٹیک کیمرے نصب ہوں گے۔ اسٹیڈیم کے عہدیداروں نے آج زبردست لائٹنگ اور کیمرا سیٹ اپ کے لیے آخری لمحات کی تیاریوں کی نوک پلک درست کی۔
مختلف کیمرے جیسے مین کیمرہ، اسٹرائیک زون کیمرا، فیلڈ کیمرا، رن آؤٹ کیمرا، ہاک آئی کیمرا، جوش و خروش کے تمام لمحوں کو قید کرنے کے لیے پوری طرح لیس ہیں۔ موٹیرا اسٹیڈیم سمیت سابرمتی اور گاندھی نگر میں سخت سیکیورٹی کے خصوصی انتظامات کیے گئے ہیں۔ ہر شخص کل کے افتتاحی اور ٹیسٹ میچ کے شان دار شو کے لیے بھی تیار ہے۔
اسی دوران ادھر بھارت اور انگلینڈ کی ٹیمیں آج نیٹ پریکٹس میں مصروف نظر آئیں۔ کرکٹ کے تجزیہ کاروں کے لیے موٹیرا کی پچ کی کارکردگی بھی ایک اہم موضوع بنی ہوئی ہے۔ ڈے نائٹ میچ کے دوران، فلڈ لائٹس کھیل دیکھنے والے شائقین کو آنکھوں کو خیرہ کریں گی۔
وزارت دفاع
بنگلہ دیش کی فوج کے سربراہ تین روزہ دورے پر بھارت پہنچے
بنگلہ دیش کی فوج کے سربراہ جنرل ایس ایم شفیع الدین احمد 27 سے 29 اپریل ، 2023 ء تک تین روزہ دورے پر بھارت پہنچے ہیں ۔ دورے کے دوران، وہ بھارت کی اعلیٰ فوجی اور سویلین قیادت سے ملاقات کر یں گے ، جہاں وہ بھارت اور بنگلہ دیش کے دفاعی تعلقات کو بڑھانے کے طریقوں پر تبادلہ خیال بھی کریں گے۔
بھارت اور بنگلہ دیش 1971 ء کی جنگ آزادی کے دوران تعاون اور امداد کی تاریخ رہی ہے ۔ دفاعی سطح پر سرگرم تعلقات میں افواج کے سربراہوں کی سطح پر اعلیٰ سطحی تبادلے ، تینوں افواج کے دفاعی سیکرٹریوں کے ذریعے سالانہ دفاعی مذاکرات کا افتتاح اور مخصوص سروس کے درمیان عملے کی بات چیت شامل ہے ۔ اس کے علاوہ ، بنگلہ دیش کے مکتی جودھاؤں اور بھارت کے جنگ کے مجاہدوں کے درمیان دوروں کا تبادلہ ہر سال دسمبر میں ہوتا ہے ، جو ڈھاکہ اور کولکاتہ میں یومِ فتح کے موقع پر منعقد ہوتا ہے ۔
جنرل ایس ایم شفیع الدین احمد نے 26 اپریل ، 2023 ء کی شام چیف آف ڈیفنس اسٹاف جنرل انیل چوہان سے ملاقات کی۔
بنگلہ دیش کی فوج کے سربراہ نے اپنے دورے کا آغاز قومی جنگی یادگار پر گلدائرہ نذر کرکے بھارتی مسلح افواج کے شہید ہونے والے ہیروز کو خراج عقیدت پیش کرتے ہوئے کیا۔ دورے پر آئے ہوئے جنرل کو ساؤتھ بلاک لان میں گارڈ آف آنر پیش کیا گیا ، جس کے بعد انہوں نے بھارتی فوج کے سربراہ جنرل منوج پانڈے سے ملاقات کی۔ فوج کے سربراہوں نے دونوں ممالک کے درمیان جامع اسٹریٹجک پارٹنرشپ کے حصے کے طور پر باہمی تعاون، تربیت، انسداد ِ دہشت گردی تعاون اور مجموعی دوطرفہ تعاون کو بڑھانے اور مضبوط بنانے سے متعلق مختلف امور پر تبادلۂ خیال کیا۔
جنرل ایس ایم شفیع الدین احمد نے بعد ازاں چیف آف ڈیفنس اسٹاف جنرل انیل چوہان، بحریہ کے سربراہ ایڈمرل آر ہری کمار ، فضائیہ کے نائب سربراہ ایئر مارشل اے پی سنگھ ، وزارتِ دفاع کے سیکریٹری اور وزارتِ خارجہ کے سیکریٹری سے ملاقات کی۔ انہیں محکمہ دفاعی پیداوار  اور آرمی ڈیزائن بیورو کے ذریعہ بھارتی دیسی دفاعی سازوسامان کی تیاری کے ماحولیاتی نظام کے بارے میں بھی معلومات فراہم کی گئیں ۔ اقوام متحدہ کی قیام امن کارروائیوں اور تربیتی تعاون کے لیے ’عملی انتظامات‘ پر سنٹر فار یونائیٹڈ نیشنز پیس کیپنگ  ، بھارت اور بنگلہ دیش انسٹی ٹیوٹ آف پیس سپورٹ آپریشنز ٹریننگ  پر بنگلہ دیش کے دورے کے دوران دونوں فوجوں کے درمیان دستخط کیے گئےتھے ۔
دورہ پر آئے ہوئے بنگلہ دیش کی فوج کے سربراہ 29 اپریل ، 2023 ء کو چنئی میں آفیسرز ٹریننگ اکیڈمی میں پاسنگ آؤٹ پریڈ کا جائزہ لیں گے ۔ وہ آفیسرز ٹریننگ اکیڈمی میوزیم کا دورہ بھی کریں گے اور پاسنگ آؤٹ کورس کے کیڈٹس سے بات چیت کریں گے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4572
(Visitor Counter : 127
صحت اور خاندانی بہبود کی وزارت
کووڈ -19 کی تازہ ترین صور ت حال
نئی دہلی ،08؍ستمبر :ملک گیر ٹیکہ کاری مہم کے تحت اب تک 70.75کروڑافراد کو ویکسین کے ٹیکے لگائے جاچکے ہیں ۔
گذشتہ 24گھنٹوں کے دوران 37875نئے معاملات سامنے آئے ۔
فعال معاملات کی تعداد کل معاملات کا 1.18فیصد ہے ۔
ہندوستان میں اس وقت مریضوں کی تعداد 391256ہے ۔
اس وقت شفایابیوں کی شرح 97.48فیصد ہے ۔
گذشتہ 24گھنٹوں کے دوران ہونے والی 39114شفایابیوں کے ساتھ ہی شفایابیوں کی مجموعی تعداد بڑھ کر 32264051تک پہنچ گئی
ہفتہ وار مثبت معاملات کی شرح  جو کہ گذشتہ 75دنوں سے 3فیصد سے نیچے ہے ۔
روزانہ مثبت معاملات کی شرح 2.16فیصد رہی ، جوگذشتہ 9دنوں سے 3فیصد سے نیچے ریکارڈ کی جارہی ہے ۔
اب تک مجموعی طورپر 53.49کروڑٹسٹ کئے جاچکے ہیں ۔
نوجوانوں کے امور اور کھیل کود کی وزارت
اسپورٹس اتھارٹی آف انڈیا نے کشتی نیشنل چیمپئن شپ میں کووڈ کے اصولوں کی خلاف ورزی پر رپورٹ طلب کی
اسپورٹس اتھارٹی انڈیا نے میڈیا میں آنے والی خبروں کا جائزہ لیا ہے جن میں کہا گیا ہے کہ 23 جنوری کو نوئیڈا اسٹیڈیم میں منعقد ہونے والی کشتی کے قومی مقابلے میں عالمی وبا کورونا وائرس سے متعلق اصولوں کی مبینہ طور پر خلاف ورزی کی گئی ہے ۔ ایس او پی میں اور دوسرے ضابطوں میں سماجی دوری کے اصولوں کا لحاظ نہیں رکھا گیا ہے۔
اس معاملے پر اظہار خیال کرتے ہوئے اسپورٹس اتھارٹی آف انڈیا کے ڈائرکٹر جنرل سندیپ پردھان نے کہا کہ ریسلنگ فیڈریشن آف انڈیا کے سامنے یہ معاملہ اٹھایا گیا ہے اور کہا گیا ہے کہ سماجی دوری کے اصولوں اور دیگر ضابطوں کی مقابلوں میں سختی سے پابندی کی جائے۔ ہم نے فیڈریشن سے یہ بھی کہا ہے کہ مبینہ خلاف ورزی سے متعلق پیر تک رپورٹ پیش کردی جائے ۔ فیڈریشن نے پروٹوکال کے مطابق عمل کی یقین دہانی کرائی ہے۔
اسپورٹس اتھارٹی آف انڈیا نے انڈین اولمپک ایسوسی ایشن سے درخواست کی ہے کہ کووڈ سے متعلق پروٹوکال پر سختی سے عمل اور کھلاڑیوں کے تحفظ کو یقینی بنانے کے لئے تمام نیشنل اسپورٹس فیڈریشنوں کو حساس بنایا گیا ہے۔
خواتین اور بچوں کی ترقیات کی وزارت
پوشن ابھیان کو جن آندولن بنانے کے لئے رہنما خطوط جاری
ستمہر پوشن ماہ کے طور منایا جائے گا
نئی دلّی ،29 جون؍خواتین اور بچوں کی بہبود کی وزارت نے گزشتہ روز نئی دلّی میں پوشن ابھیان کے لئے ٹیک ۔ تھون کا انعقاد کیا ۔ سیمینار میں حکومت، مختلف تنظیموں ، آئی ٹی صنعت ، مائی گورنمنٹ ، یو آئی ڈی اے آئی وغیرہ سے متعلق مختلف شرکاء یکجا ہوئے ۔ سیمینار میں جن آندولن رہنماخطوط جاری کئے گئے ۔
سیمینار سے خطاب کرتے ہوئے خواتین اور بچوں کی بہبود کے وزیرمملکت ڈاکٹر ویریندر کمار نے کہا کہ پوشن ابھیان کے نشانے کوحاصل کرنے کے لئے برتاؤ اور نظرئیے میں تبدیلی لانے کی ضرورت ہے ۔انہوں نے کہا کہ یہ سیمینار اس بات کامظہر ہے کہ خواتین اور بچوں کی بہبود کی وزارت ،ساجھے دار وزارتیں اور محکمے ا س مشن کو کامیاب بنانے کے لئے مل کر کام کر رہے ہیں ۔ انہوں نے کہا کہ سیمینار پوشن ابھیان کو جن آندولن بنانے کے لئے تکنالوجی کے استعمال کے ضمن میں آراء جمع کر رہا ہے ۔ انہوں نے مزید کہا کہ منتقلی جن ابھیان کا ستون ہے اور ضرورت اس بات کی ہے کہ اس کے مطلوبہ نشانوں کے حصول اور اسے ایک جامع تحریک بنانے کے لئے ہرایک کو آگے آنا چاہئیے ۔
پوشن ابھیان کو جن ابھیان بنانے کے لئے رہنما خطوط جاری کرتے ہوئے نیتی آیوگ کے وائس چیئر مین ڈاکٹر راجیو کمار نے کہا کہ ابھیان کو ایک حقیقی جن آندولن بنانے اور ہر فرد کو اس کا حصہ بنانے کے لئے مختلف وزارتوں ،محکموں ،علاقائی انتظمیاؤں اور ورکروں کو زمینی سطح پر کام کرنے کی ضرورت ہے ۔انہوں نے کہا کہ یہ سیمینار تمام شراکت داروں کو ایک ساتھ یکجا کرنے کے لئے ایک عظیم پہل ہے ۔ انہوں نے کہا کہ بچے کے پہلے ایک ہزار دنوں تک نگہدشت انتہائی ضروری ہے ۔انہوں نے کہا کہ آئی سی ڈی ایس سی اے ایس بہت مضبوط ہے چونکہ ظاہر کرتا ہے کہ کون باقی رہ گیا رہا ہے اس طرح ہر فرد کا احاطہ ہورہا ہے ۔ ستمبر کو ماہ پوشن کیطور پر منایا جائے گا جہاں تمام وزارتیں ، محکمے اور برادریاں ایک ساتھ یکجا ہوں گی ۔
نیتی آیوگ کے سی ای او جناب امیتابھ کانت نے خواتین اور بچوں کی بہبود کی وزارت کی ٹیک تھون کی منفرد پہل قدمی کے لئے ستائش کی ۔انہوں نے کہاکہ تغذیہ کی فراہمی بھارت کے لئے ایک زبردست چیلنج ہے اور اس پر ساجھے داری کی بدولت قابوپایا جا سکتا ہے ۔ انہوں نے کہا کہ پوشن ابھیان کو متعدد دیگر اسکیموں نے بھی سراہا ہے مثلاً پی ایم ایم وی وائی ، روٹا وائرس ویکسین کا تعارف ، انیمیا مکت بھارت حکمت عملی ، ہوم بیسڈ ینگ چائلڈ کیئر وغیرہ ۔
u.3377
(Visitor Counter : 26
بجلی کی وزارت
بین الاقوامی ہائیڈرو پاور ایسوسی ایشن  نے این ایچ پی سی کے 510 میگا واٹ تیستا – وی پاور اسٹیشن، سکم کو ‘بلیو سیارہ انعام’ سے نوا زا ہے
بین الاقوامی ہائیڈرو پاور ایسو سی ایشن  نے سکم کی ہیمالیائی ریاست میں واقع این ایچ پی سی کے 10 میگا واٹ تیستا - وی پاور اسٹیشن کو ممتاز ‘بلیو سیارہ انعام’ سے نوازا ہے۔ یہ ایسوسی ایشن لندن میں موجود ہے، جو ایک غیر منافع بخش رکنی ایسوسی ایشن ہے اور یہ 120 ممالک میں کام کر رہی ہے۔ این ایچ پی سی نے اس پاور اسٹیشن کو قائم کیا ہے اور وہی اس کے مالک ہیں اور اس کو آپریٹ کر رہے ہیں۔ گزشتہ روز عالمی ہائیڈرو پاور کانگریس، 2021 کے دوران تیستا - وی پاور اسٹیشن کے لئے ایوارڈ کا اعلان کیا گیا تھا۔ یہ ایوارڈ تیستا - وی پاور اسٹیشن کو اس کی پائیدار تشخیص کی بنیاد پر دیا گیا ۔ آئی ایچ اے کے ہائیڈرو پاور سسٹنبلٹی اسسمنٹ پروٹوکول  کے آپریشن اسٹیج ٹول کا استعمال کرتے ہوئے 2019 میں آئی ایچ اے کی منظور شدہ اہم تعین کار کی ایک ٹیم نے تشخیصی امور کو انجام دیا۔
آئی ایچ اے کی رکنیت حاصل کرنے والوں میں اہم ہائیڈرو پاور مالکان اور آپریٹرس، ڈیولپرس، ڈیزا ئنرس، سپلائرس اور کنسلٹینٹ شامل ہیں۔ آئی ایچ اے، بلیو سیارہ انعام ہائیڈرو پاور پروجیکٹ کو دیتا ہے، جو پائیدار ترقی میں شاندار کارکردگی کا مظاہرہ کرتے ہیں۔ ہائیڈرو پاور سسٹنبلٹی اسسمنٹ پروٹوکول  ہائیڈرو پاور پروجیکٹ کی پائیداریت کی پیمائش کے لئے اہم بین الاقوامی آلہ ہے۔ یہ ماحولیات، سماجی، تکنیکی اور حکمرانی کے معیار کے جامع رینج کے بر خلاف ہائیڈرو پاور پروجیکٹ کی کارکردگی کے بینچ مارک کے لئے راستہ مہیا کراتا ہے۔ اسسمنٹ معروضی شواہد پر مبنی ہوتے ہیں اور اس کے نتائج ایک معیاری رپورٹ کی شکل میں پیش کئے جاتے ہیں۔
۔۔۔۔۔۔۔۔۔۔۔۔۔۔۔

U-9347
(Visitor Counter : 199
جدید اور قابل تجدید توانائی کی وزارت
نئی اورقابل تجدیدتوانائی کے وزیرمملکت نے ہائیڈروجن انرجی -پالیسیوں ، بنیادی ڈھانچے کی ترقی اور مشکلات کے موضوع پر پہلی بین الاقوامی کانفرنس کا افتتاح کیا
سی پی آئی بی نے ہائیڈروجن انرجی پرغوروخوض کے لئے دودن کے پروگرام کا اہتمام کیا
کانفرنس کا مقصد ہندوستان میں ہائیڈروجن انرجی کے تمام پہلوؤں پر تبادلہ خیال کرنے کے لئے اہم شراکت داروں کو ایک پلیٹ فارم پر یکجاکرنا ہے
نئی دہلی ،24نومبر: ہائیڈروجن انرجی ، پالیسیز ، بنیادی ڈھانچے کی ترقی اورمشکلات کے موضوع پر، آب پاشی اوربجلی کے مرکزی بورڈ  کے ذریعہ ، نئی اورقابل تجدید توانائی کی وزارت ، مرکزی الیکٹرسٹی اتھارٹی اور این ٹی پی سی کے تعاون سے 24اور25نومبر ، 2021کو یہاں پہلی بین الاقوامی کانفرنس منعقد ہونے جارہی ہے ۔
نئی اور قابل تجدید توانائی ، کیمیکلز اور فرٹیلائزرس کے وزیر مملکت جناب بھگونت کھوبا نے اس کانفرنس کا افتتاح کیا۔ اپنی افتتاحی تقریر میں انھوں نے کہا کہ محترم وزریر اعظم جناب نریندر مودی نے سال 2030 تک ہندوستان کو کاربن سے پاک ملک بنانے کے عزم کا اظہار کیا تھا ۔ ہندوستان نے قابل تجدید توانائی 500 ایم جی کانشانہ اور 2070 تک کاربن کے صفر اخراج کا ہدف مقرر کیا ہے ۔ انھوں نے کہا کہ ہندوستان ہائیڈروجن توانائی تیار کرنے کا پروگرام رکھتا ہے تاکہ نہ صرف اپنی ضرورت پوری کی جائے بلکہ دوسرے م مالک کو اس کی برآمدبھی کی جائے۔
سی ایم ڈی ، این ٹی پی سی جناب گوردیپ سنگھ ، سی ایم ڈی پی او ایس ای سی او جناب کے وی ایس بابا نے بھی اس کانفرنس میں افتتاحی تقریریں کیں۔ سی پی آئی بی کے ڈائریکٹر جناب جی بی پٹیل نے کلمات تشکر پیش کیے ۔
اس کانفرنس میں،ایم این آر ای؛ ڈی ایس ٹی، سی ای اے، ایس ای سی آئی ، آئی او سی ایل، این ٹی پی سی، بی اے آر سی، ٹی سی ای، ریلائنس انڈسٹریز، سٹیل انڈسٹری، صف اول کے تعلیمی اداروں، ریاستی بجلی کی تنظیموں کے ماہرین؛ نجی شعبے کی تنظیموں کے صلاح کار اور ماہرین، جرمنی ، جاپان اور سویڈن کے مقررین نے حصہ لیا ۔ہائیڈروجن پالیسی ، قبولیت کے لئے روڈ میپ ، ٹیکنالوجیوں ، استعمالات ، اموراورچیلنجز اور تحقیق اوراختراع کے تمام پہلوؤں پراس کانفرنس میں غوروخوض کیاجائے گا۔
کانفرنس کا مقصد وزیراعظم کے 5نکاتی پروگرام کی پیروی کرنا ہے جو انھوں نے گلاسگو میں سی اوپی -26کانفرنس کے دوران پیش کئے تھے ۔
اس کانفرنس میں ہندوستان سے تقریبا 60تنظیموں کے 200نمائندے اورجرمنی ، جاپان اورسویڈن سے تین بین الاقوامی ماہرین شرکت کرنے جارہے ہیں ۔ ان دودنوں کے دوران اس کانفرنس کے مذاکرات پانچ تکنیکی اجلاسوں پر مشتمل رہیں گے ۔ اس کانفرنس میں ، گذشتہ چند برسوں کے دوران ہائیڈروجن کے میدان میں ملک کے اندر ہونے والی وسیع ترقی کے پروگراموں پر بھی روشنی ڈالی جائیگی ۔
کانفرنس کی ٹیکنیکل کمیٹی نے 29 مقالات کا انتخاب کیاجس میں ان دونوں دنوں کے مذاکرات کے دوران غیرملکی مصنفین کے تین مقالات پرتبادلہ خیالات کیاجائے گا۔ کانفرنس کے آخرمیں ملک کے اندر ہائیڈروجن توانائی کی ترقی کو مزید رفتاربخشنے کے لئے سفارشات پیش کی جائیں گی۔
اس کانفرنس کو میسرز این ایچ پی سی لمیٹڈ ، میسرز ایس جے وی این ایل پلیٹینم اسپانسر اور میسرز پاورگرڈ اور میسرز ٹی ایچ ڈی سی لمیٹڈ سلوراسپانسرس کے ذریعہ اسپانسرکیاگیاہے ۔
کابینہ
کابینہ نے جموں و کشمیر میں سال 21-2020 کے لیے سیب کی خرید کے لیے بازار کی مداخلت کی اسکیم کی توسیع کو منظوری دی
نئی دہلی، 21 اکتوبر: وزیر اعظم نریندر مودی کی صدارت میں مرکزی کابینہ نے پچھلی مدت یعنی 20-2019 میں جس طرح سے جموں و کشمیر میں ضابطہ اور شرطوں پر عمل کیا گیا تھا اسی طرح موجودہ مدت یعنی 21-2020 میں بھی جموں و کشمیر میں سیب کی خرید کے لیے بازار کی مداخلت کی اسکیم کی توسیع کو منظوری دے دی ہے۔
سیب کی خرید مرکزی خرید ایجنسی یعنی نیشنل ایگریکلچرل کوآپریٹو مارکیٹنگ فیڈریشن لمیٹڈ  کے ذریعے ریاست کے ذریعے مقرر کردہ ایجنسی یعنی ڈائریکٹوریٹ آف پلاننگ اینڈ مارکیٹنگ، باغبانی محکمہ اور جموں و کشمیر اور جموں و کشمیر باغبانی پروسیسنگ اور مارکیٹنگ کارپوریشن  کے توسط سے جموں و کشمیر کے سیب کے کسانوں سے براہِ راست کی جائے گی اور فائدہ کی براہِ راست منتقلی  کے ذریعے ادائیگی کی جائے گی۔ اس اسکیم کے تحت 12 لاکھ میٹرک ٹن سیب خریدے جا سکتے ہیں۔
حکومت نے نیفیڈ کو اس مہم کے لیے 2500 کروڑ روپے کی سرکاری گارنٹی استعمال کرنے کی بھی اجازت دی ہے۔ اس مہم میں اگر کوئی نقصان ہوتا ہے تو اسے 50:50 کی بنیاد پر مرکزی حکومت اور مرکز کے زیر انتظام علاقہ جموں و کشمیر کی انتظامیہ کے درمیان تقسیم کیا جائے گا۔
پچھلی مدت میں تشکیل شدہ مقررہ قیمتوں کی کمیٹی کو اس مدت کے لیے بھی سیب کی مختلف قسموں اور سیب کے گریڈ کی قیمت طے کرنے کے لیے جاری رکھا جائے گا۔ مرکز کے زیر انتظام علاقہ جموں و کشمیر کی انتظامیہ متعینہ منڈیوں میں بنیادی سہولیات کے فراہمی کو یقینی بنائے گی۔
خرید کے عمل کی باقاعدگی اور مسلسل نفاذ کی نگرانی مرکزی سطح پر کابینی سیکریٹری کی صدارت میں تشکیل شدہ نگرانی کمیٹی کے ذریعے کی جائے گی اور مرکز کے زیر انتظام علاقہ کی سطح پر چیف سیکریٹری کی صدارت میں نفاذ اور تعاون کی کمیٹی بنائی جائے گی۔
حکومت ہند کا یہ اعلان سیب کی پیداوار کرنے والوں کو ایک مؤثر مارکیٹنگ پلیٹ فارم مہیا کرائے گا اور مقامی لوگوں کے لیے روزگار کے مواقع پیدا کرے گا۔ یہ سیب کے لیے محنت کی قیمتوں کو یقینی بنائے گا، جس سے جموں و کشمیر میں کسانوں کی مجموعی آمدنی میں اضافہ ہوگا۔
خواتین اور بچوں کی ترقیات کی وزارت
کووڈ-19 کے دوران صحت تک رسائی خدمات
خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں بتایا کہ حکومت ریاستوں / مرکز کے زیر انتظام علاقوں کے صلاح ومشورہ سے حالات کا برابر جائزہ لے رہی ہے۔ خواتین اور بچوں کی تغذیاتی صورتحال کو بہتر بنانے کیلئے خواتین اور بچوں کی ترقی کی وزارت بچوں کیلئے وسیع مربوط بچوں کی ترقی کی خدمات  اسکیم کے تحت نابالغ لڑکیوں کیلئے، نیز حاملہ خواتین، دودھ پلانے وا لی ماؤں اور اسکول سے باہر رہنے والی نوعمر لڑکیوں کے لئے آنگن واڑی خدمات اور نابالغ لڑکیوں کیلئے اسکیم کے تحت اضافی تغذیاتی پروگرام کو لاگو کررہی ہے۔ قدرتی آفات کے بندوبست ایکٹ 2005 کے تحت اُمور داخلہ کی وزارت کے ذریعے جاری کردہ احکامات کے مطابق ملک بھر کے تمام آنگن واڑی مراکز کو کووڈ-19 کے اثرات کے تحت محدود وقت کیلئے بند کیا گیا تھا تاہم آنگن واڑی مستفدین کے لئے مسلسل تغذیاتی مدد کو یقینی بنانے کیلئے آنگن واڑی ورکرس اور ان کے معاونین مستفدین کے گھر گھر جاکراضافی تغذیہ تقسیم کررہے ہیں۔ مزید برآں وزارت نے مستفدین کے دروازے تک 15 دن میں ایک مرتبہ آنگن واڑی ورکروں کے ذریعے غذائی اشیاء اور تغذیاتی امداد کی تقسیم کو یقینی بنانے کیلئے ریاستوں/ مرکز کے زیر انتظام علاقوں کو ضروری احکامات جااری کیے ہیں۔ مزید برآں آنگن واڑی مرکز اور آنگن واڑی کے معاونین کمیونیٹی کی نگرانی، بیداری پیدا کرنے اوردیگر کاموں میں وقتاً فوقتاً مقامی انتظامیہ کو امداد فراہم کررہے ہیں۔
صحت اور خاندانی بہبود کی وزارت نے کووڈ-19 کے دوران اور کووڈ-19 کے بعد ریاستوں / مرکز کے زیر انتظام علاقوں کو تولیدی، ماؤں سے متعلق نوزائیدہ بچوں، بچوں، نابالغوں کی صحت اور تغذیہ  خدمات کے اُمور سے متعلق ایک رہنما نوٹ جاری کیا ہے۔ اس میں بتایا گیا ہے کہ مہم موڈ خدمات مثلاً ماس وٹامن، پُرزور ڈائریا کنٹرول پندرہ واڑہ کیلئے کیڑا مارنے کے قومی دن اور انیمیاکے لئے مہم مقامی حالات کے مطابق ضروری خدمات اور اشیاء کی ہوم ڈلیوری کے ذریعے متبادل میکینزم فراہم کیا جاسکتا ہے۔ ضروری دواؤں مثلاً آئی ایف اے، او آر ایس، کیلشیم اور زنک کی گھیرا بندی والے علاقوں میں ہوم ڈلیوری کی جاتی ہے۔ ضروری رسائی خدمات کو مسلسل یقینی بنانے کیلئے تمام ریاستوں اور مرکز کے زیرانتظام علاقوں کے ساتھ رسائی خدمات کے اُمور سے متعلق واضح رہنما نوٹ جاری کیے گئے ہیں۔ اسی طرح انیمیا تغذیاتی باز آبادکاری مراکز ، نومولود بچوں کی نگہداشت کی خصوصی اکائیوں ، ڈائریا کی روک تھام، این ڈی ڈی اور آئی وائی سی ایف کے طریقہ کا رسے متعلق رسائی خدمات کو نافذ کرنے کیلئے ویبیناروں کا انعقاد کیا گیا۔
م ن۔م ع۔ ع ن
U NO:
(Visitor Counter : 109
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 219.15 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.11 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 26,509 ہے
گذشتہ 24 گھنٹوں میں 2,786 نئے معاملات سامنے آئے
شفایابی کی شرح فی الحال 98.76 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.05 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 219.15کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.11 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415293
|
|
دوسری خوراک
|
|
10119809
|
|
احتیاطی خوراک
|
|
7049964
|
|
صف اول کے کارکنان
|
|
پہلی خوراک
|
|
18436985
|
|
دوسری خوراک
|
|
17718153
|
|
احتیاطی خوراک
|
|
13701961
|
|
12 سے 14 سال کی عمر کا گروپ
|
|
پہلی خوراک
|
|
41104996
|
|
دوسری خوراک
|
|
32009908
|
|
15 سے 18 برس کی عمر کے گروپ کے افراد
|
|
پہلی خوراک
|
|
61974140
|
|
دوسری خوراک
|
|
53195854
|
|
18سے44برس کی عمرکےگروپ کےافراد
|
|
پہلی خوراک
|
|
561352552
|
|
دوسری خوراک
|
|
516061306
|
|
احتیاطی خوراک
|
|
98588987
|
|
45 سے 59 برس کی عمر کے گروپ کے افراد
|
|
پہلی خوراک
|
|
204040458
|
|
دوسری خوراک
|
|
197024817
|
|
احتیاطی خوراک
|
|
49936055
|
|
60 سال سے زیادہ عمرکےافراد
|
|
پہلی خوراک
|
|
127675835
|
|
دوسری خوراک
|
|
123184640
|
|
احتیاطی خوراک
|
|
47947568
|
|
احتیاطی خوراک
|
|
21,72,24,535
|
|
کل تعداد
|
|
2,19,15,39,281
ہندوستان میں زیرعلاج مریضوں کی تعداد آج 26,509 ہوگئی جو ملک کے مجموعی پازیٹو معاملات کا 0.06 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 2,557 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,65,963 ہے۔
گزشتہ 24 گھنٹوں کے دوران 2,786 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,57,965 ٹیسٹ انجام دیئے گئے۔ ہندوستان میں اس وقت تک مجموعی طور پر 89.78 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.05 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 0.08 فیصد درج کی گئی ہے۔